2 बार महसूस हुए झटके; 3.70 आंकी गई तीव्रता; जान-माल का नुकसान नहीं, लोगों में दहशत
हिमाचल प्रदेश के चंबा जिले में सोमवार देर रात भूकंप के झटके महसूस किए गए। मौसम विज्ञान केंद्र शिमला के अनुसार, रात 10 बजकर 38 मिनट पर 2 बार झटके लगे।
हिमाचल प्रदेश के चंबा जिले में सोमवार देर रात भूकंप के झटके महसूस किए गए। मौसम विज्ञान केंद्र शिमला के अनुसार, रात 10 बजकर 38 मिनट पर 2 बार झटके लगे। रिएक्टर स्केल पर इसकी तीव्रता 3.70 आंकी गई।
गनीमत यह रही कि इसमें किसी तरह का कोई जान व माल का नुकसान नहीं हुआ, लेकिन भूकंप का केंद्र भरमौर के साथ लगता क्षेत्र रहा। वहीं जमीन के अंदर इसकी गहराई 5 किलोमीटर तक रही।
भूकंप के झटके आसपास के भरमौर, किलाड़ व चंबा में भी महसूस किए गए। बताया जा रहा है कि 2 झटके लगने के बाद कुछ लोग अपने घरों से बाहर निकल आए थे।
सिस्मिक जोन-5 में आते हैं प्रदेश के कई क्षेत्र
बता दें कि हिमाचल के चंबा, कुल्लू, शिमला, किन्नौर और कांगड़ा के कई क्षेत्र भूकंप की दृष्टि से अति संवेदनशील सिस्मिक जोन-5 में आते हैं। यहां बार-बार भूकंप के झटके महसूस किए जाते हैं। तुर्की में कुछ दिन पहले आए भूकंप से तबाही के बाद प्रदेश के लोग डरे व सहमे हुए भी हैं।